Diari Oficial de la Generalitat Valenciana


Sumari del DOGV 6656, del 22-11-2011 (2011/11118)

Notificació del laude emés per la Junta Arbitral de Transports d'Alacant a Distribuciones Pardo del Amo SL. Expedient número 016/11-A.
--------------------------------------------------------------------------------------------------------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11098


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant a Distribuciones Pardo del Amo SL. Expedient número 016/11-A.  
  
 [2011/11710]  
Manuel Sánchez Gallego, president de la Junta Arbitral de Transports d'Alacant, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber al representant legal de Distribuciones Pardo del Amo, SL, que s'ha dictat laude en l'expedient de referència i, ja que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Manuel Sánchez Gallego. Vocals: Antonio Gabaldón Jiménez, Miguel García Navarro: Excusa la seua assistència. Secretària-vocal: Carolina Casal Asensio Parts. Reclamant: Transportes Alemán, SL, representada pel Sr. Ricardo Grao Lidón Reclamat: Distribuciones Pardo del Amo, SL, que no compareix a l'acte de la vista.  
A Alacant, 6 de novembre de 2011, a les 11.15 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre els expedients 016/11-A, i es procedirà a la realització de la vista oral respecte de la reclamació següent: impagament transport. Incompareixença del demandat.   
  
Iniciada la vista oral per part del president es procedix a comprovar la identitat de la part compareixent i la qualitat amb què intervé. Per la part demandant compareix Ricardo Grao Lidón, amb DNI 85.722.489 C, en com a administrador únic, de l'empresa Trans Alemán, SL, que acredita amb escriptura de poder que s'aporta a l'expedient.  
  
La part reclamada no li va poder ser notificada la demanda i la citació a la vista per al dia 6-10-2011, segons està acreditat amb l'avís de rebut expedit pel servici de Correus i que consta en l'expedient. Amb data 22-09-2011, es va procedir a la publicació de l'acte administratiu en el Diari Oficial de la Comunitat Valenciana número 6614, de 15.09.2011, segons està acreditat en l'expedient administratiu. Concedida la paraula a la reclamant deixa basada la seua reclamació en els antecedents de fet següents:  
1. Es ratifica en tots els motius de la seua demanda que com a conseqüència de les seues relacions comercials existents entre les parts, la reclamant va realitzar per compte de la reclamada els transports que estan especificats en el text de les factures que s'adjunten a la demanda (factures 31-A/8 - 278,40?; 76-A/8 - 313,20?; 102-A/8 - 278,40?; 206-A/8 - 522,00?), per un import total de les quatre factures de 1.392 €, i s'establix com a forma de pagament pagarés a seixanta dies de la data de les factures. Estes factures van ser impagades. El deute total que es reclama és per l'import de 1.392 €. Realitzades diverses gestions extrajudicials, que van ser infructuoses davant de la falta de resposta del reclamat procedix a interposar esta demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat total de 1.392 €.  
2. Davant de la incompareixença de la part reclamada, la part reclamant sol·licita la recepció a prova, perquè es tinga per presentada la documentació aportada per la demanda, i es tindrà per aportada al present procediment.  
Sense més qüestions a tractar es dóna per conclosa la vista.  
S'apliquen els fonaments jurídics següents:  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/90). En este cas, l'origen dels quatre transports realitzat és La Aparecida - Orihuela (Alacant), per tant la competència està atribuïda a la Junta Arbitral d'Alacant.  
2. La submissió no està expressament pactada i la quantia és inferior al que determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: "es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervinen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat.  
3. De les manifestacions realitzades en la vista i de la documentació que es va aportar amb la reclamació, es constata fefaentment que els ports que es reclamen en esta demanda, i les factures dels quals consten adjuntes a esta, van ser efectivament realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Trans Alemán, SL, representada pel Sr. Ricardo Grao Lidón contra Distribuciones Pardo del Amo, SL, ja que dels fets relatats, dels documents probatoris i de les declaracions efectuades s'establix que, una vegada realitzat el transport reclamat dins de les condicions contractuals convingudes, ha de ser abonat el seu import.   
Per tot això Distribuciones Pardo del Amo, SL, haurà d'abonar a Trans Alemán, SL, la quantitat de mil tres-cents noranta-dos euros (1.392 euros).  
Contra este laude es pot exercitar l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la notificació, d'acord amb el que establixen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude es podrà sol·licitar a esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, se'n podrà instar l'execució forçosa, davant del Jutjat Mercantil d'Alacant, de conformitat amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil».  
Els mencionats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 10 de novembre de 2011.- El president de la Junta Arbitral de Transports d'Alacant: Manuel Sánchez Gallego.